Versindaba » Blog Archive Leon Retief. Oor kerke en ikone : Versindaba
Friday, March 7th, 2014 | Wisselkaarten.
7 Kommentare op "Leon Retief. Oor kerke en ikone"
March 7th, 2014 at 13:12
Fassinerende informasie, Dr Retief – en dankie dat jy sommer so terloops ook veel meer tekstuur en vandaar diepte gee aan Kanada. Ek het dit nog altyd as die gemeenplasigheid van nice-nice gesig- en karakterloosheid ervaar, en dis duidelik nie so nie.
Skeptikus synde is ek egter oortuig 'Harvey Spark' is net 'n dubbelganger van Leon Retief.
Lieflike gedigte, Spaarwiel Lark!
March 7th, 2014 at 13:52
En wou ook nog noem hoe opvallend dit is dat Hennie Aucamp se Skulp – ek verwys nou na die omslag – en Oliver Hardy se Oekraïnse kerk in dieselfde vorm gegiet is.
March 7th, 2014 at 15:27
Giegie… Nee Breyten, Harvey Spak bestaan werklik en dis hy wat die gedigte en ikone geskryf het en nie ek nie. En watse "Dr." is dit met jou?
March 7th, 2014 at 17:13
Ek het eers agterna gesien die "Dr." kan miskien verkeerd gelees word as 'n Jekyll & Hyde storie – of 'n Spak & Retief. Dit was darem nie so bedoel nie. Maar ek dog dan jy is 'n hoeghene kokkedoor met allerlei grade! Dis seker maar omdat jy sulke moeilike konsepte hier so maklik hanteer en rangeer.
En mens wil nie onwetend oneerbiedig wees nie. Wie weet wat se kodes nie alles geaktiveer kan word as straf nie… Ek koes al by voorbaat vir die Derridarygery!
Hulle sê mos in die ou dae was daar so baie De Villierse in die Paarl dat jy, as jy nou ietwat aangeklam in 'n lamppal sou vasloop, sommer as voorsorgmaatreël "askies, meneer Deviljee" gesê het.
Wat nou weer verkeerdelik die indruk mag skep mens het nie respekte vir die dokters en doktore en hoorhore en ander grootgoggas nie. Eisj…
Hoe dan ook, gedokter of te not – nogmaals dank vir die simpatieke toeligting van 'n minder bekende aspek van Oekraïne, veral noudat ons (so lyk dit) weer op pad is na 'n Krim-oorlog – en dié keer sonder Florence Nightingale om te help dekonstrueer.
Leon, ek het nog altyd gedink daar skuil, agter daardie streng wetenskaplike blik, 'n kerkman! Baie lekker gelees hieraan; dankie.